Gandia organitza una jornada de formació per al voluntariat del programa 'Radars'
25 juny 2024

## Gandia organitza una jornada de formació per al voluntariat del programa 'Radars'25 juny 2024Última actualització: 25 juny 2024

![](../gestion/img/1adb1ffecf3d9f1b6d839d65d50203ce8db1a45b4c23322bb896915bdff25e73.png)  
  

L'Ajuntament de Gandia, a través de l'**àrea de Sanitat, Polítiques Saludables i Qualitat de Vida, dirigida per la regidora Liduvina Gil**, anuncia l'**inici de les formacions per als voluntaris i voluntàries del Programa "Radars Gandia"**, una iniciativa enfocada en la detecció, prevenció i intervenció de persones majors de 65 anys que se senten soles.  
  
El programa "Radars Gandia" es presenta com una eina focalitzada en la lluita contra la percepció subjectiva de solitud entre els i les nostres majors, gràcies a la participació activa de voluntaris i voluntàries compromeses amb la causa.  
  
Per a garantir la qualitat i efectivitat del suport donat pel grup de voluntariat, és fonamental que reben una formació especialitzada. Aquesta capacitació és crucial per a dotar a les persones voluntàries de les habilitats i coneixements necessaris per a identificar i atendre de manera adequada les necessitats de les persones majors que participen en el programa.  
  
Liduvina Gil, regidora de Sanitat, Polítiques Saludables i Qualitat de Vida subratlla la importància d'aquesta acció: _"La formació del voluntariat és essencial per a l'èxit continuat de «Radars Gandia». Volem que el nostre voluntariat estiga ben preparat per a oferir un suport personalitzat i efectiu. La qualitat de l'atenció brindada, depén directament de la seua preparació i, és per això, que hem organitzat aquestes sessions formatives amb persones expertes en la matèria"_."_Des de l'Ajuntament de Gandia agraïm profundament la dedicació de les persones voluntàries i la seua disposició per a formar-se adequadament, ja que aquest compromís assegura que les persones majors de Gandia tinguen l'atenció i el suport que mereixen, ajudant a mitigar el sentiment de solitud i millorant el seu benestar general"_.  
  
La primera sessió de formació es durà a terme el **26 de juny a les 10.00 hores a la Casa de la Marquesa de Gandia** i serà impartida per **Jaume Cardona, advocat i TAG de l'Ajuntament de Gandia**.  
  
Per a més informació i inscripció, les persones interessades poden contactar a través del telèfon **96 295 96 41** o el correu electrònic **radars@gandia.org**.

[Twittear](https://twitter.com/share)